# Referat – NSK-møte 27.–29. september 2019

**Deltakere:**

Island: Þórey Lovísa

Færøyene: Elsa Nielsen, Sigurd Leifsson Lamhauge

Danmark: Natascha Skjaldgaard, Tenna Arpe

Norge: Eirik Ulltang Birkeland

Sverige: Joel Bergstrand

Finland: Reetta Grönlund, Tiitu Timonen-Nissi

Sekretariat: Håvard Laache Otto, Bjarne Lohmann Madsen, Knut Slettebak

Gjester: Heidi Jokinen, Eline Marie Grøholt, Martin Persson

FOSE: Jørgen Rasmussen

Alle deltagere ankom Færøyene fredag 27. september. De færøyske speiderne var vertskap og teknisk arrangør for møtet. Møtet ble avholdt på Selatrað speidersenter.

Årets NSK-møte var planlagt sammen med speidersjefmøtet, men av ulike årsaker meldte de fleste speidersjefene avbud til møtet. Fra Norges speiderforbund møtte Håvard Djupvik og Birgitte Heneide hele helgen. Lørdag ettermiddag ble det avholdt felles møte med speidersjefene fra de færøyske speiderforbund.

### Introduction session

En kort introduksjonsøkt om NSK og sekretariatet ble avholdt fredag kveld.

### Nytt fra representanter på Europa- og verdensnivå

Det ble gitt oppdateringer fra Heidi Jokinen (WAGGGS verden), Eline Marie Grøholt (WAGGGS Europa) og Martin Persson (WOSM Europa) om relevante tema fra Europa- og verdensnivå. Da WOSM hadde verdenskomitémøte samme helg ble det ingen oppdateringer derfra.

Fra WAGGGS ble det blant annet orientert om vekst i medlemstall, men variabelt fordelt mellom regionene. Ut over dette ble det orientert om status på strategiarbeid og om økonomisk status, samt om oppstartsfasen for ny Europakomité.

WOSM orienterte om oppstarten av arbeidet i ny Europakomité, herunder call for regional volunteers. Blant prioriterte oppgaver ble oppfølging av ny generalsekretær, oppfølging av regional plan og av forholdet mellom Europa og verden.

**Innspill knyttet til forslag om tillegg til WAGGGS/WOSM-MoU Joint work:**

Det ble opplevd en del uklarhet knyttet til forslag om endringer i MoU mellom WAGGGS og WOSM på Europaplan, og det ble stilt spørsmål ved om Norden burde gå sammen om å gi en skriftlig redegjørelse om hva man mente med forslaget. Tilbakemeldingen fra de to europakomitéene var at signalene er fanget opp og at det ikke er nødvendig med en slik redegjørelse.

### Det nordiske samarbeidet på Europakonferansen:

Det ble diskutert utfordringer rundt og gitt innspill til samarbeidet mellom IC’ene på konferansen. Det ble gitt innspill om at det bør gjennomføres NSK-møte(r) underveis i konferanser, og at nordisk mottakelse ikke bør arrangeres siste dag. Det vil ikke alltid passe for alle, så noen bør bestemme tidspunkt, og så må de andre sørge for å sende deltakere.

### Separate møter WAGGGS og WOSM

Det ble avholdt separate møter ang forbredelser mot verdenskonferansene i 2020. NSK-møtet besluttet å avholde forbredelsesmøtet for verdenskonferansene samlet i København lørdag 13. juni 2020.

#### Verdenskonferanse WAGGGS:

Det ble diskutert hvordan hvert land rekrutterer og forbereder delegasjonene til verdenskonferansen. Begrensninger i antall deltakere per delegasjon gjør det utfordrende å ha en bredde i delegasjonen, spesielt for føderasjoner. Å være arrangør for workshops har vært en god mulighet for å sende ekstra personer til konferansen.

Arbeidet med sakene har ikke offisielt startet. Det forventes mer informasjon etter neste verdensstyremøte i november.

#### Verdenskonferanse WOSM:

Mange av temaene som ble diskutert var også tema på verdenskomitémøtet samme helg. Det ble brukt mye tid på å diskutere status for vedtatte resolusjoner fra verdenskonferanser som det jobbes med, herunder strategiutvikling, spirituality, inclusive decision making, working languages, environmental sustainability og review of committee. Ut over disse temaene ble det diskutert kandidater til valg på verdenskomité og youth advisors, framtidige arrangement og sikkerhetssituasjonen i Egypt.

### Sustainable development goals:

Økten ble innledet med orienteringer fra WAGGGS og WOSM. Begge organisasjonene har SDG’s som en sentral del av sitt strategiske arbeid. Det ble deretter delt erfaringer mellom de deltagende landene.

Finland: Det er plukket ut noen prosjekter som styret skal jobbe med, og ett av dem er bærekraft. Det jobbes mot karbonnøytral speiding i Finland og skal lages guide for å gjøre store arrangement bærekraftige. Denne skal testes på sjøspeiderleir i 2021. Det er også planer om en forenklet versjon for bruk i gruppene. Ut over dette er de engasjert i mange utviklingsprosjekter.

Sverige: Arrangerer workshops om SDG’s på nasjonale samlinger og det er stor interesse rundt temaet. Har fått økonomisk støtte til å jobbe mer med SDG’s og kunnskap om målene. SDG’s var også tema på rundreisen for deltakerne på sommerens jamboree. Sverige skal sende en delegasjon til COP26, etter å ha fått økonomisk støtte til dette.

Island: Har en arbeidsgruppe som jobber med SDG’s og har oversatt WOSM-materiell til en islandsk kontekst. Skal utarbeide en presentasjon på speidersenteret, og SDG’s vil være hovedtema på landsleiren i 2020.

Norge: NSF har hatt et års prosjekt ”Patruljen i samfunnet” som handler om å ta ansvar, og aktiviteter fra dette kobles til SDG’s. Landsleir 2021 bygger på SDG’s. I KFUK-KFUM-speiderne er det vedtatt en strategi om speiderens forhold til samfunnet, som i praksis handler om SDG’s, og det planlegges klimaevent for unge.

Færøyene: Speiderne på Færøyene har benyttet seg av tenkedagsmateriell fra WAGGGS, og har gjennomført opprydningsaksjoner.

Danmark: Har etablert en nasjonal styringskomité for bærekraftig utvikling i Spejderne. Ønsker å arrangere en weekend med tema ”hvis vi kunne, hva ville vi gjøre?” Det vurderes også å arrangere et SDG-event på ungdomsøen for speidere og eksterne partnere. Det jobbes også sammen med national youth council og andre organisasjoner.

#### Oppdateringer fra Norden:

ICene oppdaterte hverandre på status på arbeidet i hvert land.

Finland:

Det jobbes med å oppdatere konstitusjonen og å gjøre denne mer åpen slik at alle kan være medlemmer. Spiritualitet er et viktig tema i dette arbeidet. Konstitusjonen vil snart sendes til WAGGGS og WOSM.

Det jobbes med strategi 2021-26 og for tiden konsulteres distriktene. Mål om å vokse til 100000 medlemmer i 2030 (mot 55000 i dag). Det har blitt jobbet med å identifisere hvorfor folk ikke begynner i speideren. De har hatt en serie med influensere som de håper kan lokke flere medlemmer.

“Leadership fire” er et stort seminar om ledelse som trekker 3000 deltakere, herav 600 ikkespeidere, med viktige key note speakers, næringslivsledere og hundrevis av workshops. I 2021 arrangeres nasjonal sjspeiderleir hvor også ikkespeidere er invitert. Landsleir arrangeres i 2022 med SDG’s som tema.

Sverige:

Har fortsatt vekst, men ikke like raskt som tidligere. 18% i perioden 2014-2018. Hovedfokus nå er på inkludering, flyktninger, tilpasset lederskap – hvordan jobbe med bokstavbarn, og five step model, en metodikk for å finne ut hvor og når man mister medlemmer.

Det jobbes med rekruttering og utbredelse av virksomheten. Resultater fra årets rekrutteringskampanje: nådde 4,7 millioner mennesker og nesten 100% vet hvem speiderne er. Bare 70% tenker på speiderne som relevante.

Har få og usikre inntekstkilder. Får mindre penger fra lotteri.

Det jobbes med demokrati og innflytelse, unge talspersoner og deltakelse på politiske arrangement. Det er utviklet mobiltilpasset webkurs for ledertrening. Landsleir 2021 arrangeres 31.7-7.8 i Kristianstad (men på et nytt område) og tema er blant annet SDG’s.

Island:

Hovedfokus er å skaffe frivillige, og det jobbes med et system for å støtte disse. (Ikke bare ledere.) Jobber med ”the tremendous three-O”. Har hatt flere tester og vil implementere dette nå. Har jobbet med ledertreningen og samlet den under en paraply: ”scout school”, som er et system med visse krav og fokus på hva de ønsker å lære.

Det arrangeres landsleir 8.-14.7.2020 i Akureyri og hovedtema er SDG’s, og det er etablert en kontingent til European scout jamboree.

Norge (NSF):

Styret valgt i november 2018 jobber med gruppe- og kretsprosjekt som følger tre hovedspor: hjelpebase på nettside, in-person-støtte for grupper som sliter og oppstart av nye grupper. Det utarbeides retningslinjer om safe from harm-tema. Organisasjonen deltok på Arendalsuka og vil gjøre det igjen etter veldig gode erfaringer. Det er utarbeidet politisk plattform med forbundets synspunkter på relevante saker, for å kunne delta mer aktivt i diskusjoner i samfunnet. Det jobbes også med revidering av kommunikasjonsstrategi. Landsleir arrangeres 3.-10.7.2021, og har SDG’s som tema. OBPS har sin årlige samling i 2020 i Bergen i juni.

Færøyene:

I KFUM meldes det om positiv medlemsutvikling, og ledere er nå den begrensende faktoren. Det jobbes med World scout environment badge og med JOTA/JOTI-prosjekt. Mye fokus på ledertrening og moot-trening.

I KFUK er det startet ”Stop the violence”-kurs og det jobbes med speiderhjelpen, hvor speidere hjelper andre barn. Denne gang går pengene til arbeid med cystisk fibrose og til et FOSE-prosjekt i øst-Europa. Det planlegges å starte med 12-årsleir og de har deltatt i nasjonalt opprydningsaksjon.

Danmark:

Ungdomsøen er åpnet, med mer enn 1000 personer på åpningen, og holder åpent i helgene. Spejderne jobber sammen med Unicef om barns rettigheter. De har fått støtte til et vitenskapsprosjekt, ”problem pirates”, og vil gjøre unge interessert i vitenskap gjennom bruk av speidermetoden.

Det jobbes med landsleir 2022, og tid og sted bestemmes i løpet av det neste året. De har nå også fått en kontingent på ca 100 deltakere til European scout jamboree.

#### Oppdatering på arrangement i regi av NSK:

**Rapportering fra Nordic Advanced leadership training (Sverige):**

Arrangert i mai/juni 2019, forsinket fra forrige periode. Deltakelse fra fire land. Peer-learning som forberedelse, med tre i hver gruppe. De samme gruppene ble benyttet gjennom arrangementet. Har fått veldig gode tilbakemeldinger, og anbefaler å inkludere dette arrangementet i neste trienium.

**Forandringsagentene (Danmark):**

Arrangeres 19.-22.3.2020. Har fått på plass leder og leter etter teammedlemmer. Vurderer å snevre inn målgruppen fra 16-25 til en lavere øvre aldersgrense. Mer info vil komme i løpet av de neste ukene.

**Go global (Island):**

Arrangeres høsten (okt./nov.) 2020. Jobber med å finne en leder, og ber andre land om å finne koordinator for det internasjonale planleggingsteamet.

**Nordic adventure race (Færøyene):**

Arrangeres 29.6-6.7.2020. Aldersgruppe 13-16 år. Det åpnes for maksimalt 25 deltakere pr land, og deltakerne deles inn i patruljer. Det skal sendes 1 voksen person (18+) pr 6 deltakere. Påmeldingsfrist: 1. februar.

**Ordinært NSK-møte 2020 (Finland):**

Datoen flyttes til 11.-13.9 og arrangementet er i Helsinki. Det legges opp til at også speidersjefer skal delta.

**Nordisk TG-kurs 2020-21 (Sverige):**

Arrangeres 17.-24.7.2020, med oppfølgingssamling 29.-31.1.2021. Det ønskes 36 deltakere, og målet er at halvparten kommer fra andre nordiske land. Ønsker blandet nordisk training team, men må kunne skandinavisk. Pris vil ligge på omtrent 5000 SEK.

**Nordic adventure race (Danmark):**

Arrangeres trolig på sensommeren 2021. Søker etter planning team nå, vil trolig velge et helt team som har gjennomført tilsvarende arrangement før.

**Ordinært NSK-møte 2021 (Sverige):**

Første helg i september 2021.

**Nofus 2021 (Island):**

Ingen nyheter.

#### Nordisk speiderkonferanse 2021

Konferansen vil bli avholdt på Danvik folkehøyskole i Drammen, 13-16. mai 2021. Det er enkelt å reise fra Oslo lufthavn til Drammen med kollektivtransport.

Sekretariatet vil starte å rekruttere prosjektgruppe fram til våren 2020. Neste års NSK-møte vil være viktig for koordinering og planlegging av konferansen. Se også vedlagte presentasjon.

#### Finansiering av NSK:

Innspill til fremtidig finansiering av NSK ble presentert av sekretariatet, se vedlagt notat. Møtet kom til ingen konklusjoner. Sekretariatet vil jobber kontinuerlig videre med å søke ekstern finansiering for NSK.

#### Annet:

* Det ble orientert om at det nordiske rommet på KISC er ganske gammelt og trenger oppfriskning. De som drar på all groups meeting sjekker dette nærmere og gir tilbakemelding til NSK.
* Det bør jobbes med å finne en ny nordisk kandidat til styret i KISC når dagens representant går ut.
* Bestilling til sekretariatet: Bidra med kommunikasjonsplan til arrangementene.

**Evaluering av møtet:**

Det ble avholdt en kort evaluering av møtet i plenum før avreise som formannskapet/sekretariatet vil ta med seg i planleggingen til neste års møter.